Source: http://totalbaschet.ro/articol/Etap%C4%83-cu-surprize-%C3%AEn-Grupa-Galben%C4%83-din-LNBF-cu-victorii-ale-ultimelor-dou%C4%83-clasate-%C3%AEn-fa%C8%9Ba-primelor-dou%C4%83~66396
Timestamp: 2019-03-23 11:53:17+00:00

Document:
Etapă cu surprize în Grupa Galbenă din LNBF, cu victorii ale ultimelor două clasate în fața primelor două
Agronomia și CSM Alexandria au câștigat cu Rapid și CSM Târgu Mureș, iar ACS KSE Târgu Secuiesc, la Oradea
Etapa a 8-a din a doua grupă valorică a Ligii Naționale de Baschet Feminin a adus două surprize și a strâns lupta pentru ultimul loc care duce în play-off. ACS KSE Târgu Secuiesc s-a impus la Oradea în cu 67-44. Rapid București, ocupanta locului secund, a cedat acasă cu 64-66 în fața penultimei clasate, Agronomia București. CSM Alexandria, echipa de pe 6, a câștigat pe teren propriu cu 53-42 în fața liderulul CSM Târgu Mureș.
Primele două partide din etapa a 8-a a Grupei Galbene s-au disputat sâmbătă. ACS KSE Târgu Secuiesc s-a impus pe terenul celor de la CSU CSM Oradea cu 67-44, pe sferturi: 19-6, 13-16, 13-10, 22-12. Gazdele au rămas fără cele mai experimentate jucătoare și antrenorul Mihai Coldea din cauza problemelor financiare. Bihorencele au încheiat partida cu 45 de mingi pierdute, primind 48 de puncte după turnovers.
Elena Danalache a fost coșghetera jocului, cu 21 de puncte (8 intercepții), iar Kayla Mobley a reușit un nou double-double în grupa a doua valorică, cu 19 puncte și 13 recuperări, plus 8 intercepții. Cea mai bună marcatoare a gazdelor a fost Anisia Croitoru, cu 15 puncte, urmată de Nicolett Orban cu 10 puncte (7 recuperări).
A urmat duelul bucureștean dintre Rapid și Agronomia, echipele de pe locurile 2 și 5 în clasamentul Grupei Galbene. Agronomia s-a impus cu 66-64, pe sferturi: 6-16, 21-15, 18-14, 21-19. Sonia Vilcinschi a fost cea mai bună marcatoare de la câștigătoare, cu 20 de puncte (8 recuperări, 7 assist-uri), iar Mihaela Chelariu și Alexandra Chițanu au fost în double-double, cu 17 puncte și 18 recuperări (plus 5 capace), respectiv 11 puncte și 10 recuperări.
Florina Diaconu a înscris cel mai mult din tabăra gazdelor, 20 de puncte (7 recuperări, 8 assist-uri), urmată de Natalia Burlakova cu 17 puncte, iar Raluca Matei a fost în double-double cu 16 puncte și 14 recuperări.
După aceste rezultate, lupta pentru ultimul loc care duce în play-off se strânge. CS Rapid București și ACS KSE Târgu Secuiesc sunt la egalitate cu câte 30 de puncte. Bucureștencele au 11 victorii și 8 înfrângeri și au un meci mai puțin, restanța din etapa a 5-a cu CSU CSM Oradea. Covăsnencele au 10 victorii și 10 înfrângeri. Cele două formații care luptă pentru poziția care asigură calificarea în play-off se întâlnesc sâmbătă, de la ora 14:00, la Târgu Secuiesc.
Astăzi s-a disputat ultimul meci al etapei a 8-a din Grupa Galbenă, între cele două echipe aflate la primul sezon de activitate și care nu pot urca în play-off. CSM Alexandria era pe ultimul loc în grupă, la 10 puncte de liderul CSM Târgu Mureș. De la mureșence au plecat recent Angel Robinson (lidera echipei în statisticile importante) și Mihaela Maxim. Tânăra echipă din Alexandria a condus aproape tot meciul și a câștigat cu 53-42 (12-10, 19-8, 5-10, 17-14). Aceasta a făcut diferența cu 11 reușite de la distanță față de 5. S-a ratat foarte mult din interiorul semicercului, cu 6 reușite pentru gazde și 8 pentru oaspete.
Mihaela Mihai, singura senioară a teleormănencelor, a fost coșghetera partidei cu 19 puncte (5 recuperări), iar Paloma Cucu a contribuit cu 13 puncte și 8 intercepții. Ruxandra Chiș a debutat la CSM Târgu Mureș cu 15 puncte și 7 recuperări, iar Kata Meszaros a înscris 11 puncte.
CSM Târgu Mureș continuă să conducă în clasamentul celei de-a doua grupe valorice, cu 32 de puncte (12 victorii /8 înfrângeri). Urmează cele două formații cu 30 de puncte, Rapid București și ACS KSE Târgu Secuiesc. CSU CSM Oradea are 28 de puncte (11/7) și este pe 4. Agronomia București este pe cinci cu 25 de puncte (5/15), iar CSM Alexandria încheie clasamentul cu 23 de puncte (4/15).
La finalul săptămânii sunt programate meciurile din penultima rundă în Grupa Galbenă. Pe lângă duelul dintre ACS KSE Târgu Secuiesc și Rapid București, se mai joacă: CSM Târgu Mureș vs CSU CSM Oradea (duminică de la ora 12:00) și Agronomia București vs CSM Alexandria (luni de la 20:30). Ultima etapă va fi în 23 martie, dar până atunci mai sunt programate două restanțe ale orădencelor.
Află toate informațiile redactate despre confruntarea dintre CS Universitatea CSM Oradea vs ACS KSE Târgu Secuiesc
Află toate informațiile redactate despre confruntarea dintre CS Rapid București vs CS Agronomia București
Află toate informațiile redactate despre confruntarea dintre CSM Alexandria vs CSM Târgu Mureș
Andreea Vlase / 04 March 2019 / 21:44
POT SA VA INTREB CU STIMA SI RESPECT DOMNILOR DE LA FEDRATIE,DE CE TRANSMITETI MECIURI DE BASCHET NUMAI DIN CAMPIONATUL MASCULIN??? MAI BINE DESFINTATI SECTIA FEMININA,SI ASA VA PASA DE BAIETI !SPORTIVITATEA AR TREBUI SA VA OBLIGE LA ECHIDISTANTA SI RESPECT RECIPROC !

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM